text: Folio62r
   De ces tabliaus i avoit quatre
   À quoi se devoient esbatre
   À la feste li chevalier,
   Li damoisel, li escuier
   De lancier de leur gavelos ;
   Et encore atorne on à los
   Qui plus apertement i lance.
   Vraiement sachiez, sans cuidance,
   K'Espaignol tienent moult à bel
   Le jeu de lancier au tablel ;
   Et gent d'autre pays plusour
   L'atornent à très grant vigour,
   Et dient que de ce mestier
   Ne se saroit nus bien aidier
   Se il n'ert très bien chevauchans
   PageV02P213
   Et dou cheval duis et sachans.
  